**Avalik konkurss Setomaa Vallaraamatukogu direktori ametikoha täitmiseks**

Setomaa Vallavalitsus kuulutab välja avaliku konkursi Setomaa Vallaraamatukogu direktori ametikoha täitmiseks.

Setomaa Vallaraamatukogu on Setomaa Vallavalitsuse hallatav asutus, millel on viis tegutsemiskohta üle Setomaa valla.

**Nõuded kandidaadile**

* raamatukogunduse või infoteaduste kõrgharidus või raamatukoguhoidja kutsekvalifikatsiooni neljas aste;
* raamatukogundust, töökorraldust ja kohaliku omavalitsuse korraldust reguleerivate õigusaktide tundmine;
* ametikohal vajalike arvutiprogrammide käsitsemise oskus;
* autojuhiload, isikliku sõiduauto kasutamise võimalus.

**Peamised tööülesanded:**

* asutuse, millel on viis tegutsemiskohta üle Setomaa valla, üldjuhtimise ja tegevuse korraldamine;
* asutuse juhi kui tööandja ülesannete täitmine;
* teavikute laenutamise, valimise ja tellimise, raamatukogu asjaajamise, aruannete koostamise ja esitamise korraldamine;
* raamatukogu eelarveprojekti koostamine ning kinnitatud eelarve täitmise tagamine, samuti raamatukogu vara säilimise ja heaperemeheliku ning sihipärase kasutamise tagamine;
* raamatukogu põhimääruses sätestatud asutuse ülesannete täitmise tagamine.

**Konkursil osalemiseks tuleb kandidaadil esitada järgmised dokumendid:**

* kirjalik motiveeritud avaldus ametikohale asumiseks;
* elulookirjeldus;
* kvalifikatsiooninõuete täitmist tõendavate dokumentide koopiad;
* kandidaadi soovil muud dokumendid.

**Tööle asumise aeg:**

Avalikul konkursil valituks osutunud kandidaadiga sõlmitakse tähtajatu tööleping. Tööle asumise aeg 01. märts 2021. a.

Dokumendid palume saata **hiljemalt 24.01.2021** digitaalselt allkirjastatuna e-posti aadressile **vald@setomaa.ee**, märgusõnaga „Setomaa Vallaraamatukogu direktori konkurss“.

Kontaktisik: haridus- ja kultuuriosakonna juhataja, tel: +372 5855 2772